62025CO0316_INF
Digriet tal‑Qorti tal‑Ġustizzja (Is‑Seba’ Awla) tat‑3 ta’ Frar 2026 – Regione Umbria
(Kawża C‑316/25)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tista’ tiġi dedotta b’mod ċar mill-ġurisprudenza – Akkwist pubbliku – Direttiva 2014/24/UE – Artikolu 12(4) – Għoti ta’ kuntratt lil stabbiliment pubbliku mhux ekonomiku mingħajr sejħa għal offerti – Eċċezzjoni relatata ma’ kuntratti ta’ kooperazzjoni bejn entitajiet pubbliċi – Kuntratt li jafda lil stabbiliment pubbliku b’għan mhux ekonomiku l-ġestjoni tar-reġistri fil-qasam tat-taxxa fuq il-vetturi bil-mutur”
Approssimazzjoni tal-leġiżlazzjonijiet – Proċeduri ta’ għoti ta’ kuntratti pubbliċi għal xogħlijiet, għal provvisti u għal servizzi – Direttiva 2014/24 – Kuntratti pubbliċi bejn entitajiet fis-settur pubbliku – Esklużjoni marbuta mal-kuntratti li jaqgħu taħt il-kooperazzjoni bejn entitajiet pubbliċi – Kundizzjonijiet għall-applikazzjoni – Portata – Kuntratt li għandu bħala suġġett biss l-akkwist ta’ servizz permezz tal-ħlas ta’ remunerazzjoni – Esklużjoni
(Direttiva tal-Parlament Ewropew u tal-Kunsill 2014/24, Artikolu 12(4))
(ara l-punti 23, 24 u d-dispożittiv)
Dispożittiv
Artikolu 12(4) tad-Direttiva 2014/24/UE tal-Parlament Ewropew u tal-Kunsill tas‑26 ta’ Frar 2014 dwar l-akkwist pubbliku u li tħassar id-Direttiva 2004/18/KE,
għandu jiġi interpretat li:
jipprekludi dispożizzjoni nazzjonali li tippermetti l-għoti diretta, mingħajr sejħa għall-offerti, ta’ kuntratt għas-servizzi relatati mal-immaniġġjar tar-reġistru reġjonali tat-taxxa fuq il-vetturi bil-mutur lil stabbiliment pubbliku mhux ekonomiku responsabbli għall-immaniġġjar tar-reġistru pubbliku nazzjonali tal-vetturi bil-mutur, fejn l-uniku skop ta’ dak il-kuntratt huwa l-akkwist ta’ servizz permezz ta’ ħlas ta’ remunerazzjoni.